laion/Wikipedia-Exotic huggingface dataset:
শৈবাল সাগর

শৈবাল সাগর বা Sargasso Sea হলো সমুদ্রের মাঝে স্রোতহীন অঞ্চল, যেখানে শৈবাল ও অন্যান্য আগাছা জন্মায়। এটা পৃথিবীর একমাত্র 'সাগর' যার কোনো উপকূল নেই। এটা ১,১০৭ কিমি প্রশস্ত এবং ৩,২০০ কিলোমিটার দীর্ঘ। "সারগাসো" (Sargasso) শব্দটি পর্তুগিজ শব্দ "সারগাসাম" (Sargassum) থেকে এসেছে, যার অর্থ সামুদ্রিক আগাছা। কয়েকটি সমুদ্রস্রোত পরস্পর মিলনের ফলে চক্রাকার জলাবর্ত সৃষ্টি হয়। আয়ন বায়ু ও পশ্চিমা বায়ুর সন্ধিস্থলে মৃদু বায়ুর প্রাদুর্ভাবের কারণে জলাবর্ত-এর মাঝের স্থান স্রোতহীন ও শান্ত হয়। এরই প্রভাবে শৈবাল সাগরের সৃষ্টি হয়েছে। উত্তর আটলান্টিক মহাসাগরের মধ্যভাগে উপসাগরীয় স্রোত, ক্যানারি স্রোত, উত্তর নিরক্ষীয় স্রোত ঘড়ির কাটার দিকে চক্রাকারে আবর্তিত হওয়ায় শৈবাল সাগরের সৃষ্টি হয়েছে। এছাড়া উত্তর প্রশান্ত মহাসাগরের জাপান স্রোত,ক্যালিফোর্নিয়া স্রোত এবং উত্তর নিরক্ষীয় স্রোত মিলিত হয়ে শৈবাল সাগর সৃষ্টি হয়েছে। স্রোতহীন পানিতে ভাসমান শৈবাল, আগাছা সঞ্চিত হয় এবং সামুদ্রিক উদ্ভিদ জন্মে। এ কারণে একে শৈবাল সাগর বলা হয়। সারগাসো নামটি মূলত সমুদ্রে জন্মানো শৈবাল বা "সারগাসাম" শব্দ থেকে এসেছে। পর্তুগিজ ভাষায় "সারগাসাম" অর্থ শৈবাল। ধারণা করা হয় ১৫ শতাব্দীতে পর্তুগীজ নাবিকদের আজোরেস দ্বীপ ভ্রমনের সময় এ সাগর মানুষের মাঝে পরিচিতি পায়। তবে কারো কারো মতে ১৫ শতকের পূর্বের নাবিকরাও হয়তোবা এ সাগর সম্পর্কে জানতো। কেননা ৪র্থ শতাব্দীর জনপ্রিয় কবি রুফুস ফেসটুস আভিয়েনুস তার কবিতায় আটলান্টিক মহাসাগরের কিছু অংশ শৈবালে ডাকা ছিল বলে ধারণা দেয়। শৈবাল সাগর পৃথিবীর একমাত্র সাগর যার কোনো উপকূল নেই। এই সাগরের মধ্যে দিয়ে জাহাজ চলাচলে অসুবিধা হয়। এই সাগরের জলের ঘনত্ব ও লবণতা অন্যান্য সাগর অপেক্ষা বেশি হয়। এই সাগর স্রোতহীন, শান্ত প্রকৃতির হয়। উচ্চ তাপমাত্রা ও অধিক বাষ্পীভবনের কারণে শৈবাল সাগর আটলান্টিক মহাসাগরের মধ্যে সবচেয়ে লবণাক্ত অঞ্চল (লবণাক্ততা ৩৭‰)। এ সাগরে আগাছার উৎপত্তি সম্পর্কে বিভিন্ন মত রয়েছে। কারো কারো মতে অ্যাজোর ও বাহামার তীরে এগুলোর উৎপত্তি হয় এবং ঢেউ ও বায়ু দ্বারা অন্যত্র বাহিত হয়। অন্যদের মতে, এসব আগাছা মেক্সিকো উপসাগরে সৃষ্টি হয় এবং সেখান থেকে উপসাগরীয় স্রোত এগুলো শৈবাল সাগরে নিয়ে জমা করে।-২ এই সাগরেই অবস্থিত বারমুদা ট্রায়াঙ্গাল। Administration, US Department of Commerce, National Oceanic and Atmospheric। "What is the Sargasso Sea?"। oceanservice.noaa.gov (ইংরেজি ভাষায়)। সংগ্রহের তারিখ ২০১৫-১০-১৯।  আলম, কে. আশরাফুল (২০১৪), বৈশ্বিক পরিবেশের প্রাকৃতিক ভূগোল, পারফেক্ট পাবলিকেশন্স, ঢাকা, বাংলাদেশ, পৃ. ৯১৬।
শংকর রায় চৌধুরী (চরিত্র)

শংকর রায় চৌধুরী বা শংকর হল প্রখ্যাত কথা সাহিত্যিক বিভূতিভূষণ বন্দ্যোপাধ্যায় এর অমর সৃষ্টি চাঁদের পাহাড় (উপন্যাস) এর কেন্দ্রীয় চরিত্র। শংকর চরিত্রটিকে কেন্দ্র করে চাঁদের পাহাড় উপনাসটি শুরু হয় ও শেষ হয়। উপন্যাসে দেখা যায় শংকর হল বাংলার এক গ্রামের দামাল যুবক। সে কলকাতা থেকে কলেজের পড়াশোনা শেষ করে গ্রামে এসেছে। সে ভূগোলের বই পড়তে ভালবাসে। এই সময় সে শ্যামনগর পাট কলে একটি কাজ পায়। কিন্তু সে কাজে যেতে রাজি ছিলনা। তার ইচ্ছা অজানা যায়গায় ঘুরে বেড়ানো। চাঁদের পাহাড় (উপন্যাস) কে কেন্দ্র করে নির্মিত হয়েছে চাঁদের পাহাড় (চলচ্চিত্র)।এই চলচ্চিত্রে শংকরের চরিত্রে অভিনয় করেছেন অভিনেতা দেব। "Dev on Chader Pahar"। সংগ্রহের তারিখ ০২-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
এক ইউনিট ব্যবস্থা

এক ইউনিট (উর্দু: ون یونٹ) পাকিস্তান সরকার কর্তৃক গৃহীত একটি ভূরাজনৈতিক কর্মসূচি। ১৯৫৪ সালের ২২ নভেম্বর মুহাম্মদ আলি বগুড়া পাকিস্তানের প্রধানমন্ত্রীত্বকালে এই পদক্ষেপ গৃহীত হয়। ভৌগোলিক দূরত্বের কারণে পাকিস্তানের দুই অংশ শাসনে জটিলতা সৃষ্টি হওয়ায় এই পদক্ষেপ নেয়া হয়। এই পদক্ষেপের মাধ্যমে পশ্চিম অংশে অবস্থিত চারটি প্রদেশ যথা উত্তর-পশ্চিম সীমান্ত প্রদেশ, সিন্ধু প্রদেশ, বালুচিস্তান ও পাঞ্জাবকে নিয়ে পশ্চিম পাকিস্তান প্রদেশ গঠন করা হয়। ১৯৭০ সাল পর্যন্ত এক ইউনিট ব্যবস্থা কার্যকর ছিল। রাষ্ট্রপতি জেনারেল ইয়াহিয়া খান লিগাল ফ্রেমওয়ার্ক অর্ডার, ১৯৭০ জারি করার পর এই ইউনিট ব্যবস্থা বাতিল হয় এবং পূর্বতন প্রদেশসমূহ পুনর্বহাল করা হয়। ১৯৫৫ সালের ৩০ সেপ্টেম্বর চারটি প্রদেশকে একীভূত করে এক প্রদেশে পরিণত করার বিল জাতীয় পরিষদে পাস হওয়ার পর প্রধানমন্ত্রী চৌধুরী মুহাম্মদ আলি ১৯৫৫ সালের ১৪ অক্টোবর এক ইউনিট পদ্ধতি প্রয়োগ করেন। এর পূর্বে সাবেক প্রধানমন্ত্রী মুহাম্মদ আলি বগুড়া ১৯৫৪ সালের ২২ নভেম্বর সরকারিভাবে তা ঘোষণা করেছিলেন। তিনি বলেছিলেন, "বাঙালি, পাঞ্জাবি, পাঠান, বালুচ, বাহাওয়ালপুরি, খাইরপুরি বলে কিছু থাকবে না। এসকল গোষ্ঠীর অনুপস্থিতি পাকিস্তানের অখণ্ডতা শক্তিশালী করবে। ১৯৫৫ সালের সেপ্টেম্বরে ইস্কান্দার মীর্জা পরিষদে কারণ হিসেবে বলেন: এর ফলে প্রাদেশিকতার অভিশাপ দূর হবে। এর ফলে অনুন্নত এলাকার উন্নয়ন সম্ভব হবে। এর ফলে প্রশাসনিক ব্যয় হ্রাস পাবে। এর ফলে নতুন সংবিধান প্রণয়ন সহজ হবে। এর ফলে পূর্ব ও পশ্চিম পাকিস্তান সর্বো‌চ্চ স্বায়ত্তশাসন লাভ করবে। "One Unit"। Story of Pakistan। সংগ্রহের তারিখ ১৬ মে ২০১৩।  The History And Culture of Pakistan, by Nigel Kelly, Retrieved 16 August 2015 The History And Culture of Pakistan, Nigel Kelly, Retrieved 16 August 2015 Formation of One Unit , storyofpakistan.com website, West Pakistan Established as 'One Unit' province on 30 Sept.1955, Retrieved 16 August 2015
স্নো হোয়াইট এন্ড দ্য হান্টসম্যান

স্নো হোয়াইট এন্ড দ্য হান্টসম্যান ২০১২ সালে নির্মিত আমেরিকার অ্যাকশন, অ্যাডভেঞ্চার ধাঁচের ছবি। এই ছবিটি গ্রিম ভ্রাতৃদ্বয় রচিত জার্মান রূপকথা স্নো হোয়াইট গল্প অনুসরণ করে নির্মিত। এই ছবিতে গল্পটিকে আবার কিছুটা নতুন করে বলা হয়েছে। এখানে স্নো হোয়াইট তার সৎমা কুইন র‍্যাভেনার কাছে বন্দী অবস্থায় বড় হয়ে ওঠে। এই র‍্যাভেনা হল আসলে এক খুব শক্তিশালী জাদুবিদ্যার অধিকারিণী। স্নো হোয়াইট যখন তার সৎমার কাছ থেকে পালিয়ে যেতে সক্ষম হয় ও এক গভীর জঙ্গলে গা ঢাকা দেয়, র‍্যাভেনা তখন তাকে আবার ধরে আনার জন্য একজন শিকারি, এরিক, দ্য হান্টসম্যানের শরণাপন্ন হয়। সে এরিককে বলে যে তার মৃত স্ত্রীকে আবার সে তার কাছে ফিরিয়ে দেবে, যদি সে জঙ্গল থেকে স্নো হোয়াইটকে ধরে নিয়ে আসে। কিন্তু এরিক স্নো হোয়াইটকে দেখার পর তার অনুগত হয়ে পড়লে, র‍্যাভেনা ছদ্মবেশ ধরে স্নো হোয়াইটের কাছে আসে ও তাকে একটি বিষাক্ত আপেল খেতে প্রলুব্ধ করে। ছবিটির পরিচালনা করেছেন রুপার্ট স্যান্ডার্স। এ' ছবির চিত্রনাট্য ইভান ডগার্টি, জন লি হ্যানকক হোসেইন আমিনি। ক্রিস্টেন স্টুয়ার্ট এখানে স্নো হোয়াইটের ভূমিকায় অভিনয় করেন। "SNOW WHITE AND THE HUNTSMAN (12A)"। British Board of Film Classification। মে ১১, ২০১২। এপ্রিল ৫, ২০১৬ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০১৬।  "Snow White and the Huntsman (2012)"। British Film Institute। সংগ্রহের তারিখ এপ্রিল ২২, ২০১৬।  Masters, Kim (মে ২৩, ২০১২)। "Battleship Fallout: Lessons From a Box Office Sinking"। The Hollywood Reporter। ২৮ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৩ মে ২০১২।  "Snow White and the Huntsman (2012)"। Box Office Mojo. Amazon.com। ৩০ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৩, ২০১২।
নতুন আবিষ্কার

নতুন আবিষ্কার (অসমীয়া: নতুন আৱিষ্কাৰ) অসমীয়া ভাষায় শিশুদের জন্যে প্রকাশিত একটি বিজ্ঞান ম্যাগাজিন। যোরহাট থেকে প্রকাশ হওয়া এই ম্যাগাজিনের সম্পাদক শিশু সাহিত্যের জন্যে সাহিত্য একাডেমী পুরস্কার বিজয়ী সাহিত্যিক শান্তনু তামূলী। বিজ্ঞানের আৰ্হি : বিভিন্ন ধরনের সামগ্রী নিৰ্মাণের বৈজ্ঞানিক পদ্ধতিসমূহ প্ৰকাশ হয় । দেশে দেশে অভয়ারণ্য : দেশ বিদেশের রাষ্ট্রীয় উদ্যানসমূহের পরিচয়মূলক প্রবন্ধ প্ৰকাশ হয়। বিজ্ঞান-বিস্ময় : পৃথিবীর অদ্ভুত প্ৰাণী, উদ্ভিদ ইত্যাদির পরিচয়মূলক লেখনি । "Sahitya Academy Award to Dr Santanu Tamuli"। The Sentinel। 24 August। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ 16 April 2013।  এখানে তারিখের মান পরীক্ষা করুন: |তারিখ= (সাহায্য) "Popular publications in Assam"। Assam.net। সংগ্রহের তারিখ ১৬ এপ্রিল ২০১৩।
বোলিয়াঁ

বোলিয়াঁ বা বোলি পাঞ্জাব অঞ্চলের একধরনের গান। যা সাধারণত দল বেঁধে গাওয়া হয়। বোলি গান বিভন্ন পরিস্থিতির বহিঃপ্রকাশ করে, যেমন:- আবেগের মত পরিস্থিতি। বোলি গান সাধারণত প্রথমে একজন মহিলা গেয়ে থাকেন এবং পরে কোরাস বেধে অন্যান্য মেয়ারা গায়। এই বিলিয়াঁ বা বলি গানগুলি সাধারণত মৌখিকভাবে প্রজন্মের পর প্রজন্ম জনসাধারণের মাঝে ধ্রুবকরূপে স্থানান্তর হয়ে চলেছে। বর্তমানে, বোলি গান ভাংড়া সংগীতের সাথে বিলীন হয়ে আমেরিকা, গ্রেট ব্রিটেন সহ অস্ট্রেলিয়া, নিউজিল্যান্ড এবং অন্য বিভিন্ন সংস্কৃতির সাথে মিথস্ক্রিতা গোড়ে সারাবিশ্বে ছড়িয়ে পড়েছে। উত্তর ভারতে নারীদের মুখে বোলিয়াঁগুলি আধুনিক শহুরে শৈলীতে ভাংড়ার সাথে বেশ জনপ্রিয়। Pande, Alka (১৯৯৯)। Folk music and musical instruments of Punjab। Mapin Publishers। পৃষ্ঠা 128। আইএসবিএন 18-902-0615-6।  Thind, Karnail Singh (২০০২)। Punjab Da Lok Virsa (reprint সংস্করণ)। Patiala: Punjabi University। পৃষ্ঠা 231। আইএসবিএন 81-738-0223-8।
মেসোমণ্ডল

মেসোমণ্ডল সমুদ্রপৃষ্ট হতে ৫০ কিলোমিটার (১৬০,০০০ ফিট ৩১ মাইল) উপরে স্ট্রাটোবিরতি থেকে শুরু হয়ে মেসোবিরতি পর্যন্ত প্রায় ৮০ থেকে ৮৫ (৫০-৫৩ মাইল; ২৬০০০০-২৮০০০০ ফুট) কিলোমিটার এলাকা জুড়ে বিস্তৃত। উল্কাপিন্ড সাধারণত ৭৬ কিমি থেকে ১০০ কিমি এর মধ্যে উচ্চতায় মেসোমণ্ডল দেখা যায়। তাপমাত্রা মেসোমণ্ডলে উচ্চতা বাড়ার সঙ্গে সঙ্গে হ্রাস যায়। মেসোমণ্ডলের উপরে অবস্থিত মেসোবিরতিতে তাপমাত্রা এত হ্রাস পায় যে এটিই পৃথিবীর সবচেয়ে শীতলতম স্থান এবং ঐ স্থানের গড় তাপমাত্রা প্রায় -৮৫° সেলসিয়াস (-১২০° ফাঃ, ১৪০ কেলভিন)। এই উচ্চতায় তাপমাত্রা -১০০° সেলসিয়াস (-১৫০° ফাঃ; ১৭০ কেলভিন) পর্যন্ত হ্রাস পেতে পারে। এই স্তরের ঠান্ডা তাপমাত্রার কারণে জলীয় বাষ্প জমাট বাঁধে। States, Robert J.; Gardner, Chester S.। "মেসোপজ অঞ্চলের তাপীয় গঠন(৮০–১০৫ কিলোমিটার) at 40°N Latitude. Part I: Seasonal Variations"। বায়ুমন্ডলীয় বিজ্ঞান পত্রিকা ২০০০। 57: 66–77। ডিওআই:10.1175/1520-0469(2000)057<0066:TSOTMR>2.0.CO;2। বিবকোড:2000JAtS...57...66S।  Joe Buchdahl। www.shuttershock.com https://web.archive.org/web/20100701030705/http://www.ace.mmu.ac.uk/eae/atmosphere/older/mesosphere.html। ২০১০-০৭-০১ তারিখে [https://www.shutterstock.com/image-vector/height-temperature-indicators-layers-earths-atmosphere-2124333437, Climate & Environment Information Programme মূল] |ইউআরএল= এর মান পরীক্ষা করুন (সাহায্য) থেকে আর্কাইভ করা। সংগ্রহের তারিখ ২০২২-১০-০১।  |শিরোনাম= অনুপস্থিত বা খালি (সাহায্য)
সাদিন (পত্রিকা)

সাদিন (অসমীয়া: সাদিন) হচ্ছে গুয়াহাটি থেকে প্রকাশিত অসমীয়া ভাষার একটি সাপ্তাহিক পত্রিকা। ১৯৮৯ সালে পত্রিকাটি প্রথম প্রকাশ পায়। বর্তমান প্রধান সম্পাদক তিলক হাজরিকা এবং নির্বাহী সম্পাদক অনুরাধা শর্মা পূজারী। ২০১৩ সালে সাদিনে রজত জয়ন্তী অ্থাৎ ২৫ বছর পালন করা হয়। পত্রিকাটির প্রথম নির্বাহী সম্পাদক ছিলেন অজিত কুমার ভূঞা। সাদিন পত্রিকাটি ১৯৮৯ সাল থেকে প্রতি শুক্রবার প্রকাশিত হয়ে আসছে। বর্তমানে সাদিনের ইন্টারনেট সংস্করণ ও উপলব্ধ রয়েছে। ২৪ পৃষ্ঠার এই সাপ্তাহিক পত্রিকাটি বিভিন্ন স্থানীয়, রাষ্ট্রীয় তথা আন্তঃরাষ্ট্রীয় খবর পরিবেশন করে থাকে। এর সাথে শিল্প-সাহিত্য, মহাকাশ, বিনোদন, ক্রীড়া ইত্যাদি নিয়মিত পৃষ্ঠাসমূহের পাশাপাশি ধারাবাহিক উপন্যাস, গল্প-কবিতা এবং প্রবন্ধকে গুরুত্ব দিয়ে বিভিন্নধরনের লেখা প্রকাশ করে। শিশুদের জন্যে সাদিনর চোতাল পৃষ্ঠা অন্যতম সংযোজন। সাদিন। ৮ ফেব্রুয়ারি, ২০১৩ সাদিন, ৪ জানুয়ারি ২০১৩ 'সাদিনের শৈশরক সুঁওরি। উদয়াদিত্য ভরালী। সাদিন, ৪ জানুয়ারি ২০১৩ সাদিন, অজিত ভূঞা, দেবানন্দ বরুয়া - ফেলে আসা কিছু স্মৃতি। নবীন বরুয়া। সাদিন, ৪ জানুয়ারি ২০১৩ আনুষ্ঠানিক ওয়েবসাইট
তাপমণ্ডল

তাপমণ্ডল (থার্মোস্ফিয়ার নামেও পরিচিত) প্রায় ৮০ কিলোমিটার (৫০ মাইল;২৬০.০০০ ফুট) উপরে অবস্থিত এবং মেসোবিরতি থেকে তাপবিরতি পর্যন্ত এই স্তরের তাপমাত্রা উচ্চতা বৃদ্ধি সঙ্গে সঙ্গে বাড়তে থাকে যা এক্সোমণ্ডলে প্রবেশ করলে উচ্চতার সঙ্গে সঙ্গে ধ্রুবক হয়। যেহেতু তাপবিরতি এক্সোমণ্ডলের নিচে অবস্থিত তাই একে এক্সোবেসও বলা হয়। এর গড় উচ্চতা পৃথিবী থেকে প্রায় ৭০০ কিলোমিটার কিন্তু প্রকৃতপক্ষে সৌর ক্রিয়া ও ব্যাপ্তি সঙ্গে পরিবর্তিত হয় ৫০০ থেকে ১০০০ (৩১০-৬২০ মাইল; ১৬০০০০০-৩৩০০০০০ ফুট) কিলোমিটার পর্যন্ত। এই স্তরের তাপমাত্রা সর্বোচ্চ ১,৫০০° সেলসিয়াস (২,৭০০° ফাঃ) পর্যন্ত হয়। আন্তর্জাতিক মহাকাশ স্টেশন-এর কক্ষপথ এই স্তরের ৩২০ থেকে ৩৮০ কিলোমিটারের (২০০ এবং ২৪০ মাইল) মধ্যে অবস্থিত। মেরুজ্যোতি যা উত্তর গোলার্ধে অরোরা বোরিয়ালিস (aurora borealis) এবং দক্ষিণ গোলার্ধে অরোরা অস্ট্রালিস (aurora australis) নামে পরিচিত তা মাঝেমধ্যে তাপমণ্ডল এবং এক্সোমণ্ডল নিচের অংশ দেখা যায়। Randy Russell। "তাপমণ্ডল"। সংগ্রহের তারিখ ২০১৩-১০-১৮।  অজানা প্যারামিটার |সাল= উপেক্ষা করা হয়েছে (সাহায্য)
স্ট্রাটোমণ্ডল

স্ট্রাটোমণ্ডল অঞ্চল পৃথিবী থেকে ১২ কিলোমিটার (৭.৫ মাইল, ৩৯,০০০ ফুট) উপরে ট্রপোবিরতি হতে শুরু হয়ে স্ট্র্যাটোপজ পর্যন্ত ৫০ থেকে ৫৫ (৩১-৩৪ মাইল; ১৬০,০০০- ১৮০,০০০ ফুট) কিলোমিটার এলাকা জুড়ে বিস্তৃত। স্ট্রাটমণ্ডলে শীর্ষে বায়ুমন্ডলীয় চাপ সমুদ্র পৃষ্টের ১০০০ ভাগের এক। ওজোন স্তর দ্বারা অতিবেগুনি রশ্মির বিকিরণ শোষণ বৃদ্ধির কারণে উচ্চতার সঙ্গে সঙ্গে এই স্তরের তাপমাত্রা বাড়ে। ট্রপোপজে তাপমাত্রা যথেষ্ট কম, -৬০° সেলসিয়াস বা -৭৬° ফাঃ (২১০ কেলভিন); কিন্তু স্ট্র‍্যাটোমণ্ডল ধরে যত উপর দিকে ওঠা যায়, তত উষ্ণতা বাড়তে থাকে। স্ট্রাটোবিরতিতে পৌঁছে এই তাপমাত্রা তার সর্বোচ্চ মাত্রায় পৌঁছায় - ০° সেলসিয়াস। স্ট্র্যাটোবিরতি বাস্তবে স্ট্রাটোমণ্ডল ও মেসোমণ্ডলের মধ্যবর্তী সর্বোষ্ণ অঞ্চল। বায়ুমন্ডলীয় বিজ্ঞান পত্রিকা (১৯৯৩)। "স্ট্রাটোমণ্ডল"। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১৩-১০-১৮।
এক্সোমণ্ডল

পৃথিবীর পৃষ্ঠ থেকে প্রায় ৭০০ থেকে ১০,০০০ কিলোমিটার (৪৪০ এবং ৬,২০০ মাইল) উপরে অবস্থিত, এক্সোস্ফিয়ার বা এক্সোমণ্ডল হল পৃথিবীর বায়ুমণ্ডলের সর্বোচ্চ স্তর। এক্সোস্ফেয়ার এর শীর্ষের অংশ সৌর বায়ু বা সৌর ঝড়ের সম্মুখীন হয়।  এখানে পাওয়া অণুগুলি অত্যন্ত কম ঘনত্বের, তাই এই স্তরটি গ্যাসের মতো আচরণ করে না এবং এখানকার কণাগুলি মুক্ত হয়ে মহাকাশে চলে যায়। এক্সোমণ্ডল স্তরটি মূলত অত্যন্ত কম ঘনত্বের হাইড্রোজেন, হিলিয়ামে এবং এক্সোবেসের কাছাকাছি নাইট্রোজেন, অক্সিজেন এবং কার্বন ডাই অক্সাইড সহ বেশ কয়েকটি ভারী অণু দ্বারা গঠিত। পরমাণু, অণুগুলি এত দূরে দূরে অবস্থান করে যে তারা একে অপরের সাথে সংঘর্ষ ছাড়াই শত শত কিলোমিটার ভ্রমণ করতে পারে। যদিও এক্সোমণ্ডলে কোনও আবহাওয়া নেই, কিন্তু কখনও কখনও এক্সোমণ্ডলের নিম্নঅংশে অরোরা বোরিয়ালিস এবং অরোরা অস্ট্রালিস দেখা যায়। পৃথিবীর অধিকাংশ কৃত্রিম উপগ্রহ এই এক্সোমণ্ডলে প্রদক্ষিণ কর। https://www.nasa.gov/mission_pages/sunearth/science/atmosphere-layers2.html https://www.sciencedirect.com/topics/earth-and-planetary-sciences/exosphere#:~:text=The%20exosphere%20layer%20is%20mainly,without%20colliding%20with%20one%20another.
২০১৬ গ্রীষ্মকালীন অলিম্পিকে শ্যুটিং

২০১৬ গ্রীষ্মকালীন অলিম্পিকে শ্যুটিং প্রতিযোগিতা ৬ আগস্ট থেকে ১৪ আগস্ট পর্যন্ত রিও দি জেনেরিওর ন্যাশনাল শ্যুটিং সেন্টারে অনুষ্ঠিত হবে। এবারের গেমসে ১৫টি বিভাগে ৩৯০ জন শ্যুটার প্রতিদ্বন্দ্বিতা করবে। ২০১২ সালের প্রতিযোগিতার ইভেন্ট নিয়ম ও গাইড লাইনে কিছু পরিবর্তন আনা হয়েছে। পুর্ববর্তী গেমসের নিয়মানুযায়ী বিশ্ব ও মহাদেশ পর্যায়ের শীর্ষ র্যাঙ্কিংয়ে অবস্থানকারী খেলোয়াড়দের জন্য কোঠা সহ যোগ্যতা বাছাই করা হয়। আন্তর্জাতিক শ্যুটিং স্পোর্ট ফেডারেশনের গাইডলাইন অনুযায়ী দুবছর আগে স্পেনের গ্রানাডায় অনুষ্ঠিত ২০১৪ আইএসএসএফ বিশ্ব শ্যুটিং চ্যাম্পিয়নশিপসহ আইএসএসএফ বিশ্বকাপ ও বিশ্ব চ্যাম্পিয়নশিপের শীর্ষ স্থানে থাকা অথবা মহাদেশীয় (এশিয়া, ইউরোপ, আমেরিকা, আফ্রিকা ও ওশেনিয়া) পর্যায়ে শীর্ষে অবস্থানকারী খেলোয়াড়রা সরাসরি নির্বাচিত হয়েছে। ব্রাজিল বিশ্ব চ্যাম্পিয়নশিপ হতে যোগ্যতা অর্জন করতে পারেনি তবে তাদের জন্য স্বাগতিক দেশের নয়টি স্থান সংরক্ষিত রয়েছে।  আলজেরিয়া (১)  অ্যান্ডোরা (১)  অ্যাঙ্গোলা (১)  আর্জেন্টিনা (৫)  আর্মেনিয়া (১)  অস্ট্রেলিয়া (১৮)  অস্ট্রিয়া (৫)  আজারবাইজান (১)  বাহরাইন (১)  বাংলাদেশ (১)  বার্বাডোস (১)  বেলারুশ (৪)  বেলজিয়াম (১)  ভুটান (১)  বলিভিয়া (২)  বসনিয়া ও হার্জেগোভিনা (১)  ব্রাজিল (৯)  বুলগেরিয়া (৩)  কানাডা (২)  চিলি (১)  চীন (২২)  কলম্বিয়া (১)  ক্রোয়েশিয়া (৭)  কিউবা (৭)  সাইপ্রাস (২)  চেক প্রজাতন্ত্র (৫)  ডেনমার্ক (৩)  ডোমিনিকান প্রজাতন্ত্র (১)  ইকুয়েডর (১)  মিশর (১২)  এল সালভাদোর (১)  এস্তোনিয়া (১)  ফিজি (১)  ফিনল্যান্ড (২)  ফ্রান্স (১১)  জর্জিয়া (২)  জার্মানি (১৫)  গ্রেট ব্রিটেন (৬)  গ্রিস (২)  গুয়াতেমালা (২)  হাঙ্গেরি (৮)  ভারত (১২)  ইরান (৫)  ইসরায়েল (১)  ইতালি (১৪)  জাপান (৮)  কাজাখস্তান (৫)  কসোভো (১)  স্বাধীন অলিম্পিক ক্রীড়াবিদ (৬)  লাতভিয়া (১)  লেবানন (১)  লিথুয়ানিয়া (১)  মেসিডোনিয়া (১)  মালয়েশিয়া (১)  মাল্টা (২)  মেক্সিকো (২)  মঙ্গোলিয়া (৩)  মরক্কো (১)  মিয়ানমার (১)  নামিবিয়া (১)  নিউজিল্যান্ড (৩)  নিকারাগুয়া (১)  উত্তর কোরিয়া (৪)  নরওয়ে (৪)  ওমান (২)  পাকিস্তান (২)  পানামা (১)  প্যারাগুয়ে (১)  পেরু (২)  পোল্যান্ড (৫)  পর্তুগাল (১)  পুয়ের্তো রিকো (১)  কাতার (২)  রোমানিয়া (১)  রাশিয়া (১৯)  সান মারিনো (৩)  সৌদি আরব (১)  সার্বিয়া (৯)  সিঙ্গাপুর (২)  স্লোভাকিয়া (৫)  স্লোভেনিয়া (২)  দক্ষিণ কোরিয়া (১৭)  স্পেন (৬)  শ্রীলঙ্কা (১)  সুইডেন (৩)  সুইজারল্যান্ড (৪)  চীনা তাইপেই (৪)  থাইল্যান্ড (৫)  তিউনিসিয়া (১)  তুরস্ক (৪)  ইউক্রেন (৮)  সংযুক্ত আরব আমিরাত (৩)  মার্কিন যুক্তরাষ্ট্র (২০)  উজবেকিস্তান (১)  ভেনেজুয়েলা (১)  ভিয়েতনাম (২)  জিম্বাবুয়ে (১) নির্দেশক   *   স্বাগতিক জাতি (ব্রাজিল) ২০১৬ গ্রীষ্মকালীন প্যারালিম্পিকে শ্যুটিং ২০১৬ দক্ষিণ এশীয় গেমসে শ্যুটিং ২০১৪ এশিয়ান গেমসে শ্যুটিং "Shooting"। Rio 2016। ২০১৪। ১০ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৪।  "Olympic Quota Places"। International Shooting Sport Federation। ১৪ জুন ২০১০ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৪।
পালামনের

পালামনের বা পালামনেরু ( তেলুগু : పలమనేరు) ভারতের অন্ধ্রপ্রদেশ রাজ্যের চিত্তুর জেলার অন্তর্গত একটি ছোট শহর । এই শহরটি পালামনের মন্ডলের কেন্দ্রীয় স্থল । পালামনের নামটি 'পল্লব এরু ' শব্দের পরিবর্তিত রূপ । তেলুগু ভাষায় এর অর্থ পল্লব দের দ্বারা খনন করা জলাশয় । পালামনের কে দক্ষিণভারতের দুগ্ধ শহর ও বলা হয় । পালামনের শহর টি চিত্তুর জেলায় অবস্থিত । সমুদ্রতল থেকে এর গড় উচ্চতা ৬৮৩ মিটার (২,২৪৪ ফুট )। এখানকার জলবায়ু নাতিশীতোষ্ণ ও মনোরম । পালামনের চিত্তুর - ব্যাংগালোর সংযোগকারী ৬৯ নম্বর জাতীয় সড়ক এবং অনন্তপুর ও কৃষ্ণগিরি সংযোগকারী ৪২ নম্বর জাতীয় সড়কের সংযোগস্থলে অবস্থিত । এই শহরটি চেন্নাই ও ব্যাংগালোর এর সাথে সুসংযুক্ত । পালামনের এ অবস্থিত পালমানের লেক একটি দর্শনীয় স্থান । "Basic Information of Municipality"। Commissioner & Director of Municipal Administration। Municipal Administration & Urban Development Department, Govt. of Andhra Pradesh। ২৭ জুন ২০১৪ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৪।  "Census 2011"। The Registrar General & Census Commissioner, India। সংগ্রহের তারিখ ১৯ নভেম্বর ২০১৪।
ঋতুকলা

ঋতুকলা বা ঋতুশুদ্ধি সংস্কার পালিত হয়ে থাকে দ্বিজ কোনো জাতির সদ্য ঋতুস্রাব-প্রাপ্তা কিশোরী বা বালিকাকে হবু-মা হিসেবে স্বীকৃতি দানকে কেন্দ্র ক'রে । সাধারণত প্রথম ঋতুস্রাবের অনতিপরে এ সংস্কারটি পালন করা হয় । বিয়ের আগ পর্যন্ত আধা-শাড়ী পরিহিতা ঋতুমতী নারী বিয়ের পরেই পুরো-শাড়ী পরার অধিকারিণী হয় । ঋতুশুদ্ধি, যাকে ঋতু কালা সংস্করণও বলা হয়। মেয়েদের বয়সের এই অনুষ্ঠান হয় ঋতুস্রাব বা প্রথম মাসিকের পরে। একটি মেয়ের জীবনে এই মাইলফলকটি তার পরিবার এবং বন্ধুবান্ধবরা উপহার দিয়ে এবং মেয়েটি অনুষ্ঠানের জন্য শাড়ি পরে পালন করে। আধুনিক সময়ে "অর্ধ-শাড়ি পার্টি" বা অর্ধ-শাড়ি অনুষ্ঠান হিসেবে পালিত হয়। যেখানে মেয়েটির মহিলা আত্মীয় এবং বন্ধুরা জড়ো হয় এবং সে অর্ধ-শাড়ি এবং অন্যান্য উপহার গ্রহণ করে এবং পরিধান করে। তারপর আনুষ্ঠানিক অনুষ্ঠানে তিনি অর্ধ-শাড়ি পরেন যা তিনি তার বিবাহে একটি সম্পূর্ণ শাড়ি পরার আগে পর্যন্ত পরেন। দক্ষিণ ভারতে বয়সের অনুষ্ঠান বা উত্তরণের অনুষ্ঠান তহন উদযাপন করা হয় যখন একটি মেয়ে বয়সন্ধিতে পৌঁছায়। অনুষ্ঠানের প্রথম অংশে তিনি একটি নতুন ল্যাঙ্গা ভোনি‎ পরেন এবং তারপরে তাকে তার মামা তার প্রথম শাড়ি উপহার দেন। যা তিনি অনুষ্ঠানের দ্বিতীয়ার্ধে পরেন। এটি তার নারীত্বের রূপান্তরকে চিহ্নিত করে। একটি ল্যাঙ্গা ভোনি‎ পরার ঐতিহ্য শুরু হয় মেয়েটির প্রথম নামকরণ অনুষ্ঠান এবং তার প্রথম ভাত খাওয়ানোর অনুষ্ঠান অন্নপ্রাশন দিয়ে । তিনি তার শেষ বয়সের অনুষ্ঠানে তার শেষ ল্যাঙ্গা ভোনি গ্রহণ করেন। শাক্ত‌বাদে পৃথিবীর মাসিক অম্বুবাচী মেলার সময় পালিত হয় । যা ভারতের আসামে জুন মাসে অনুষ্ঠিত বার্ষিক উর্বরতা উৎসব। অম্বুবাচির সময় কামাখ্যা মন্দিরে দেবী কামাখ্যার বার্ষিক ঋতুস্রাবের পূজা করা হয়। Sacred Samskaras Rajbali Pandey, Hinduism Today, May/June 2001 Heidi Munan (2012), Hindu Puberty Rites in CultureShock! Malaysia: A Survival Guide to Customs and Etiquette, আইএসবিএন ৯৭৮-১৫৫৮৬৮০৭০৮, page 74 Lene Jensen (2015), The Oxford Handbook of Human Development and Culture, Oxford University Press, আইএসবিএন ৯৭৮-০১৯৯৯৪৮৫৫০, page 328 Sacred Samskaras Rajbali Pandey, Hinduism Today, May/June 2001 Heidi Munan (2012), Hindu Puberty Rites in CultureShock! Malaysia: A Survival Guide to Customs and Etiquette, আইএসবিএন ৯৭৮-১৫৫৮৬৮০৭০৮, page 74
অযোধ্যা জেলা

অযোধ্যা জেলা (পূর্বনাম ফৈজাবাদ জেলা) ভারতের উত্তরাংশের উত্তর প্রদেশ রাজ্যের ৭১টি জেলার একটি জেলা। অযোধ্যা শহর হল এই জেলার প্রশাসনিক সদর দপ্তর। ২০১১ সালের জনগণনা অনুযায়ী এই জেলার মোট জনসংখ্যা ২,৪৬৮,৩৭১ জন। ২০১১ সালের জনগণনা অনুযায়ী অযোধ্যা জেলার মোট জনসংখ্যা ২,৪৬৮,৩৭১ জন। যা মোটামুটিভাবে কুয়েত অথবা আমেরিকার নেভাদা রাজ্যের জনসংখ্যার সমান । জনসংখ্যার বিচারে এই জেলার স্থান ১৭৮ তম (ভারতের মোট ৬৪০ টি জেলার মধ্যে) । এই জেলার জনঘনত্ব ১,০৫৪ জন প্রতি বর্গকিলোমিটার (২,৭৩০ জন/বর্গমাইল) .। ২০০১-২০১১ দশকে এই জেলায় জনসংখ্যা বৃদ্ধির হার ছিল ১৮.১৬ % । অযোধ্যা জেলার লিঙ্গ অনুপাত ৯৬১ জন মহিলা, প্রতি ১০০০ জন পুরুষের অনুপাতে, এবং সাক্ষরতার হার ৭০.৬৩ % । ১৯৭৫ সালে অযোধ্যা শহরে ড: রাম মনোহর লোহিয়া বিশ্ববিদ্যালয় স্থাপিত হয়। নেতাজি গবেষকদের কারও বক্তব্য, গুমনামি বাবার ছদ্মবেশে উত্তরপ্রদেশের অযোধ্যায় আত্মগোপন করে ছিলেন সুভাষচন্দ্র বসু। "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Kuwait 2,595,62  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nevada 2,700,551  "Netaji"।  উইকিমিডিয়া কমন্সে অযোধ্যা জেলা সংক্রান্ত মিডিয়া রয়েছে। দাপ্তরিক ওয়েবসাইট
স্বাস্থ্য এবং দীর্ঘ জীবন

স্বাস্থ্য এবং দীর্ঘ জীবন অসমীয়া ভাষাতে প্রকাশিত একটি স্বাস্থ্য সম্পৰ্কীয় ম্যাগাজিন। ম্যাগাজিনটির প্রধান সম্পাদক শরত্‍ রাজখোয়া, নির্বাহী সম্পাদক ডাঃ মিহির কুমার গোস্বামী (অবৈতনিক) এবং সার্কুলেশনের দায়িত্বে আছেন তপন কলিতা। ডাঃ গকুল বরা, ডাঃ (ড°) রতন কুমার কটকী, ডাঃ মানস প্রতিম বরুয়া, ডাঃ দিগন্ত চেতিয়া, ডাঃ বিষ্ণুপ্রসাদ শর্মা, ভেষজ রত্ন ড গুণারাম খনিকর এবং গুয়াহাটি উচ্চ ন্যায়ালয় এর অধিবক্তা অসীম চমুয়া ম্যাগাজিনটির উপদেষ্টা। ২০১২ সালের জুন মাসে ম্যাগাজিনটির দ্বাদশ বছর পূর্ণ করে। ম্যাগাজিনটিতে মূলতঃ স্বাস্থ্য, রোগ এবং নিরাময় সম্পর্কিত প্রবন্ধ প্রকাশিত হয়। এর সাথে বনৌষধি পরিচয়, যোগাসন সম্পৰ্কীয় লেখনি, পাঠকের চিঠি ইত্যাদির সাথে স্বাস্থ্য সম্পর্কিত খবর (স্বাস্থ্য সংবাদ) ও প্রকাশ পায়। আইতার দিহা : বিভিন্ন বনৌষধি এবং ঘরুয়া দ্রব্যের রোগ আরোগ্যের দিক। আরোগ্য বিধান : হোমিও চিকিত্‍সার প্রশ্নোত্তর পাতা। ডাঃ জাহির আব্বাস ইউসুফ রোগীদের প্রশ্নের উত্তর দিয়ে থাকেন। লাফিং থেরাপি : কৌতুকের পাতা। শিশু ক্লাব : শিশুদের আলোকচিত্রের পাতা। স্বাস্থ্য এবং দীর্ঘ জীবন, ফেব্রুয়ারি ২০১৩, পৃষ্ঠা১
আমির আলী (দ্ব্যর্থতা নিরসন)

আমির আলী বলতে যাদেরকে বোঝানো হতে পারে; সৈয়দ আমীর আলী - ভারতীয় মুসলিম আইনজ্ঞ। আমির আলী - ওমানের আন্তর্জাতিক ক্রিকেটার। আমির আলী(ক্রিকেটার) - পাকিস্তানি ক্রিকেটার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
জারণ অবস্থা

জারণ অবস্থা বা জারণ সংখ্যা হলো একটি রাসায়নিক যৌগের মধ্যে থাকা কোনো পরমাণুর জারিত অথবা বিজারিত অবস্থা নির্দেশকারী সংখ্যা। সাধারণ বা মুক্ত অবস্থায় কোনো পরমাণুর জারণ সংখ্যা শূন্য থাকে। তত্ত্বগতভাবে, কোনো পরমাণু যদি পুরোপুরি আয়নীয় যৌগ তৈরি করে, তবে সেই পরমানুতে মোট যে পরিমাণ আধানের পরিবর্তণ হবে সেটাই ওই যৌগে উক্ত পরমানুটির জারণ সংখ্যা। যৌগের ওপর নির্ভর করে জারণ সংখ্যা ধনাত্বক, শূন্য অথবা ঋণাত্বক হতে পারে। "জারণ" শব্দটি বিজ্ঞানী ল্যাভয়সিয়ের অক্সিজেনের সাথে যুক্ত হওয়া বোঝাতে সর্বপ্রথম ব্যবহার করেন। পরবর্তীকালে, যে কোনো মৌল বা যৌগ থেকে ইলেকট্রন বেরিয়ে গেলে সেই প্রক্রিয়াকে জারণ বলে ধরা হয়। জারণ সংখ্যা সাধারণত পূর্ণ সংখ্যা হলেও, বিশেষ ক্ষেত্রে জারণ সংখ্যা ভগ্নাংশও হতে পারে; যেমনঃ ম্যাগনেটাইট (Fe3O4) যৌগে লৌহের জারণ সংখ্যা ৮/৩। কোনো রাসায়নিক বিক্রিয়ায় মৌলিক পদার্থের জারণ সংখ্যা বেড়ে গেলে সেই বিক্রিয়াকে জারণ বিক্রিয়া বলা হয়; অপরদিকে, জারণ সংখ্যা কমলে সেই বিক্রিয়াকে বিজারণ বলা হয়। যে কোনো রাসায়নিক প্রক্রিয়ায় জারণ - বিজারণ একই সাথে ঘটে থাকে। একটি মৌল জারিত হলে অন্য কোনো মৌল বিজারিত হয়।
ধাতুকল্প

ধাতুকল্প বা অর্ধধাতু অথবা উপধাতু হল একধরনের মৌলিক পদার্থ, যা ধাতু ও অধাতুর মাঝামাঝি বা একই সাথে উভয়ের ধর্ম প্রকাশ করে। ধাতুকল্পের কোনও নির্দিষ্ট সংজ্ঞা না থাকলেও, রসায়নবিদ্যায় এই শব্দটি বহুল ব্যবহৃত। সাধারনভাবে ৬ টি মৌলকে ধাতুকল্প হিসেবে ধরা হয়, যেগুলি হলঃ বোরন, সিলিকন, জার্মেনিয়াম, আর্সেনিক, অ্যান্টিমনি এবং টেলুরিয়াম। আরও ৫ টি মৌল, যাদের ধাতুকল্প বলা যেতে পারে, তারা হলঃ কার্বন, অ্যালুমিনিয়াম, সেলেনিয়াম, পোলোনিয়াম এবং অ্যাস্টাটিন। ধাতুর মত দেখতে হলেও ধাতুকল্পগুলি সাধারণত ভঙ্গুর হয় এবং এদের তড়িত্‍ পরিবাহিতা কম হয়। রাসায়নিক বিক্রিয়ায় ধাতুকল্প বেশীরভাগ ক্ষেত্রেই অধাতুর মত আচরণ করে। For a related commentary see also: Vernon RE 2013, 'Which Elements Are Metalloids?', Journal of Chemical Education, vol. 90, no. 12, pp. 1703–1707, ডিওআই:10.1021/ed3008457
ভারত সঞ্চার নিগম লিমিটেড

ভারত সঞ্চার নিগম লিমিটেড (সংক্ষেপে BSNL) হলো ভারত সরকারের রাষ্ট্রায়ত্ত্ব টেলিযোগাযোগ কোম্পানী। এর সদর দপ্তর নতুন দিল্লিতে অবস্থিত। এই সংস্থাটি ল্যান্ডলাইন, মোবাইল ও ব্রডব্যান্ড পরিষেবা ছাড়াও আইপিটিভি পরিষেবা দেয়। বছরে BSNL-এর যা আয়, তার ৫৫ শতাংশ কর্মীদের বেতন দিতেই চলে যায়। প্রতিবছর ৮ শতাংশ হারে সেই খরচ বাড়ছে। কিন্তু সংস্থার আয় কোনওভাবেই বাড়ছে না। আর্থিক দুরবস্থার জন্য কর্মীদের বেতন দিতেই পারেনি BSNL । দীর্ঘদিন ধরে আর্থিক অনটনে ভুগলেও BSNL-এর ইতিহাসে এমন ঘটনা নজিরবিহীন। সংস্থার ১,৭৬,০০০ কর্মী মাসের বেতন পাননি। "Balance Sheet and Profit & Loss" (পিডিএফ)। BSNL। ১৪ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ জুন ২০১৪।  "Telecom Subscription data, June 2015" (পিডিএফ)। TRAI। ৮ ডিসেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ নভেম্বর ২০১৫।  "BSNL Speed Test"।  "BSNL Poor"।